ປ. ອິນໂດເນເຊຍ ສັ່ງໃຫ້ສືບສວນ ການຂົ່ມຂູ່ ເອົາຊີວິດ ກຳມາທິການ ຕ້ານສໍ້ລາດບັງຫຼວງ
ປະທານາທິບໍດີອິນ​ໂດ​ເນ​ເຊຍ ​ສັ່ງ​ໃຫ້​ຕຳຫຼວດ​ແຫ່ງ​ຊາດ ທຳ​ການ​ສືບສວນ​ ​ກ່ຽວກັບການຂົ່ມຂູ່ ຈະເອົາ​ຊີວິດ ສະມາ​ຊິກ ​ກຳມາທິການ​ ຕ້ານ​​ສໍ້​ລາດ​ບັງ​ຫຼວງ​.
ປະທານາທິບໍດີອິນໂດເນເຊຍ ທ່ານ Joko Widodo ໄດ້ສັ່ງໃຫ້ ຕຳຫລວດແຫ່ງຊາດ ທຳການສືບສວນສອບສວນ ກ່ຽວກັບການ ຂົ່ມຂູ່ຈະເອົາຊີວິດ ບັນດາສະມາຊິກ ຂອງຄະນະກຳມາທິການ ຕໍ່ຕ້ານການສໍ້ລາດບັງຫລວງ ຊຶ່ງມີຄວາມສຳພັນບໍ່ຄ່ອຍດີປານໃດ ກັບເຈົ້າໜ້າທີ່ປະຕິບັດກົດໝາຍຂອງປະເທດ ປະທານາທິບໍດີ ທີ່ຮູ້ຈັກຢ່າງກວ້າງຂວາງໃນນາມທ່ານ Jokowi ນັ້ນ ກ່າວວ່າ ທ່ານໄດ້ ປຶກສາຫາລືເລື້ອງດັ່ງກ່າວ ໃນອາທິດນີ້ ກັບຕຳຫລວດ ແລະ ບັນດາສະມາຊິກ ຂອງ ຄະນະກຳມາທິການ ທີ່ເອີ້ນຫຍໍ້ວ່າ KPK ນັ້ນ ທ່ານ Widodo ເວົ້າວ່າ ໃນວັນພຸດຜ່ານມາຮອງປະທານກຳມາທິການ KPK ທ່ານ Bambang Widjojanto ກ່າວ ຕໍ່ກອງປະຊຸມຖະແຫລງຂ່າວ ວ່າ ມີການໂທລະສັບ ແລະ ສົ່ງຂໍ້ຄວາມທາງໂທລະສັບໄປຫາ ບັນດາພະນັກງານຂອງ KPK ແລະ ບັນດາຄອບຄົວຂອງພວກເຂົາເຈົ້າ ທີ່ລວມມີການຂົ່ມຂູ່ຈະເອົາຊີ ວິດຂອງພວກເຂົາເຈົ້ານຳດ້ວຍ ທ່ານ Jimly Asshiddiqie ຮອງປະທານຂອງທິມນຶ່ງ ທີ່ໄດ້ຈັດຕັ້ງຂຶ້ນເພື່ອຫລຸດຜ່ອນ ຄວາມເຄັ່ງຕຶງ ລະຫວ່າງຕຳຫລວດ ແລະ KPK ກ່າວວ່າ ການຂົ່ມຂູ່ຕໍ່ KPK ອາດເຮັດ ໃຫ້ຂະບວນການແກ້ໄຂຂໍ້ຂັດແຍ້ງ ລະຫວ່າງທັງສອງຝ່າຍນັ້ນ ຊັກຊ້າລົງ: ທ່ານເວົ້າວ່າ ການຂົ່ມຂູ່ ມີຂຶ້ນຫຼັງຈາກໄດ້ເກີດຄວາມເຄັ່ງຕຶງ ທີ່ມີຈຸດໃຈກາງຢູ່ອ້ອມແອ້ມ ເລື້ອງຂອງ ນາຍພົນ Budi Gunawan ຊຶ່ງປະທານາທິບໍດີ ໄດ້ແຕ່ງຕັ້ງໃຫ້ເປັນຜູ້ບັນຊາການຕຳຫລວດ ຜູ້ທີ່ໄດ້ຖືກກຳມາທິການ KPK ລະບຸຊື່ວ່າເປັນຜູ້ຕ້ອງສົງໄສໃນການສໍ້ລາດບັງຫລວງນັ້ນ Joko Widodo - in Indonesian Jimly Asshiddiqie - in Indonesian